title: Rozhodnutie Európskeho parlamentu a Rady z 3. mája 2001 o úprave finančného výhľadu so zreteľom na podmienky plnenia rozpočtu

text:
Dôležité právne oznámenie

|

32001D0692

Úradný vestník L 246 , 15/09/2001 S. 0028 - 0032

		Rozhodnutie Európskeho parlamentu a Radyz 3. mája 2001o úprave finančného výhľadu so zreteľom na podmienky plnenia rozpočtu(2001/692/ES)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na odseky 16 a 18 medziinštitucionálnej dohody zo 6. mája 1999 o rozpočtovej disciplíne a o zdokonalení rozpočtového postupu [1],so zreteľom na návrh Komisie [2],v súlade s pravidlami hlasovania ustanovenými v článku 272 ods. 9, piatom pododseku zmluvy,keďže:(1) Finančný výhľad na roky 2000 - 2006 je nutné prispôsobiť s ohľadom na plnenie rozpočtu v roku 2000.(2) V dôsledku oneskoreného prijatia určitých programov, ktoré sa týkajú štrukturálnych opatrení nebolo možné čiastku 6 152,3 mil. eur vyčlenenú pre štrukturálne fondy použiť v roku 2000 a ani presunúť do roku 2001. Podľa odseku 17 medziinštitucionálnej dohody musí byť táto čiastka prenesená do nasledujúcich rozpočtových rokov zvýšením zodpovedajúcich horných hraníc výdavkov na viazané rozpočtové prostriedky.(3) Rozpočtová bilancia na rok 2000 nevykazuje v tejto etape potrebu úpravy celkovej hornej hranice rozpočtových výdavkov. Situácia sa v tomto ohľade posúdi pri každej ďalšej úprave,PRIJALI TOTO ROZHODNUTIE:Článok 1Ročná horná hranica viazaných rozpočtových prostriedkov v podpoložke štrukturálne fondy v hlave 2 finančného výhľadu sa zvyšuje o tieto čiastky vyjadrené v miliónoch eur pri súčasných cenách.2002 | 2003 | 2004 | 2005 | 2006 |870 | 1178 | 1642 | 1396 | 1067 |Článok 2Finančný výhľad pre EU-15 a finančný rámec pre EU-21 po technickej úprave pre rok 2002 v súlade s vývojom HDP a cien a úpravách, ktorých sa týka toto rozhodnutie, sú uvedené v prílohe.V Bruseli 3. mája 2001Za Európsky parlamentpredsedkyňaN. FontaineZa RadupredsedkyňaA. Lindh[1] Ú. v. ES C 172, 18.6.1999, s. 1.[2] Ú. v. ES C 180 E, 26.6.2001, s. 244.--------------------------------------------------PRÍLOHATABUĽKA 1Finančný výhľad (EU-15) – prispôsobený cenám roku 2002 – po úprave (plnenie rozpočtu) vykonanej v roku 2001Viazané rozpočtové prostriedky | Súčasné ceny | Ceny v roku 2002 |2000 | 2001 | 2002 | 2003 | 2004 | 2005 | 2006 |1. Poľnohospodárstvo | 41738 | 44530 | 46587 | 46449 | 45377 | 44497 | 44209 |Výdavky na spoločnú poľnohospodársku politiku (bez rozvoja vidieka) | 37352 | 40035 | 41992 | 41843 | 40761 | 39870 | 39572 |Rozvoj vidieka a sprievodné opatrenia | 4386 | 4495 | 4595 | 4606 | 4616 | 4627 | 4637 |2. Štrukturálne opatrenia | 32678 | 32720 | 33638 | 33308 | 32998 | 32735 | 31955 |Štrukturálne fondy | 30019 | 30005 | 30849 | 30519 | 30316 | 30053 | 29278 |Kohézny fond | 2659 | 2715 | 2789 | 2789 | 2682 | 2682 | 2677 |3. Vnútorné politiky | 6031 | 6272 | 6558 | 6676 | 6793 | 6910 | 7038 |4. Vonkajšie opatrenia | 4627 | 4735 | 4873 | 4884 | 4895 | 4905 | 4916 |5. Administratíva | 4638 | 4776 | 5012 | 5119 | 5225 | 5332 | 5439 |6. Rezervy | 906 | 916 | 676 | 426 | 426 | 426 | 426 |Menová rezerva | 500 | 500 | 250 | | | | |Rezerva na pomoc pri mimoriadnych udalostiach | 203 | 208 | 213 | 213 | 213 | 213 | 213 |Rezerva na záruky | 203 | 208 | 213 | 213 | 213 | 213 | 213 |7. Predvstupová pomoc | 3174 | 3240 | 3328 | 3328 | 3328 | 3328 | 3328 |Poľnohospodárstvo | 529 | 540 | 555 | 555 | 555 | 555 | 555 |Predvstupové nástroje štrukturálnej politiky | 1058 | 1080 | 1109 | 1109 | 1109 | 1109 | 1109 |PHARE (kandidátske krajiny) | 1587 | 1620 | 1664 | 1664 | 1664 | 1664 | 1664 |Celkové viazané rozpočtové prostriedky | 93792 | 97189 | 100672 | 100190 | 99042 | 98133 | 97311 |Celkové rozpočtové výdavky | 91322 | 94730 | 100078 | 100795 | 97645 | 95789 | 95217 |Výdavky na úhradu platieb v % HDP | 1,10 % | 1,09 % | 1,10 % | 1,08 % | 1,02 % | 0,97 % | 0,95 % |K dispozícii s ohľadom na pristúpenie (rozpočtové výdavky) | | | 4397 | 7125 | 9440 | 12146 | 15097 |Poľnohospodárstvo | | | 1698 | 2154 | 2600 | 3109 | 3608 |Iné výdavky | | | 2699 | 4971 | 6840 | 9037 | 11489 |Horná hranica rozpočtových výdavkov | 91322 | 94730 | 104475 | 107920 | 107085 | 107935 | 110314 |Horná hranica výdavkov na úhradu platieb v % HDP | 1,12 % | 1,11 % | 1,14 % | 1,15 % | 1,12 % | 1,10 % | 1,09 % |Marža pre nepredvídané výdavky | 0,15 % | 0,16 % | 0,13 % | 0,12 % | 0,15 % | 0,17 % | 0,18 % |Horná hranica vlastných zdrojov | 1,27 % | 1,27 % | 1,27 % | 1,27 % | 1,27 % | 1,27 % | 1,27 % |Milióny eur – Viazané rozpočtové prostriedky | Súčasné ceny | Ceny v roku 2002 |2000 | 2001 | 2002 | 2003 | 2004 | 2005 | 2006 |1. Poľnohospodárstvo | 41738 | 44530 | 46587 | 46449 | 45377 | 44497 | 44209 |Výdavky na spoločnú poľnohospodársku politiku (bez rozvoja vidieka) | 37352 | 40035 | 41992 | 41843 | 40761 | 39870 | 39572 |Rozvoj vidieka a sprievodné opatrenia | 4386 | 4495 | 4595 | 4606 | 4616 | 4627 | 4637 |2. Štrukturálne opatrenia | 32678 | 32720 | 33638 | 33308 | 32998 | 32735 | 31955 |Štrukturálne fondy | 30019 | 30005 | 30849 | 30519 | 30316 | 30053 | 29278 |Kohézny fond | 2659 | 2715 | 2789 | 2789 | 2682 | 2682 | 2677 |3. Vnútorné politiky | 6031 | 6272 | 6558 | 6676 | 6793 | 6910 | 7038 |4. Vonkajšie opatrenia | 4627 | 4735 | 4873 | 4884 | 4895 | 4905 | 4916 |5. Administratíva | 4638 | 4776 | 5012 | 5119 | 5225 | 5332 | 5439 |6. Rezervy | 906 | 916 | 676 | 426 | 426 | 426 | 426 |Menová rezerva | 500 | 500 | 250 | | | | |Rezerva na pomoc pri mimoriadnych udalostiach | 203 | 208 | 213 | 213 | 213 | 213 | 213 |Rezerva na záruky | 203 | 208 | 213 | 213 | 213 | 213 | 213 |7. Predvstupová pomoc | 3174 | 3240 | 3328 | 3328 | 3328 | 3328 | 3328 |Poľnohospodárstvo | 529 | 540 | 555 | 555 | 555 | 555 | 555 |Predvstupové nástroje štrukturálnej politiky | 1058 | 1080 | 1109 | 1109 | 1109 | 1109 | 1109 |PHARE (kandidátske krajiny) | 1587 | 1620 | 1664 | 1664 | 1664 | 1664 | 1664 |8. Rozšírenie | | | 6851 | 9588 | 12327 | 15075 | 17813 |Poľnohospodárstvo | | | 1698 | 2154 | 2600 | 3109 | 3608 |Štrukturálne opatrenia | | | 3980 | 6187 | 8405 | 10612 | 12819 |Vnútorné politiky | | | 778 | 810 | 842 | 874 | 906 |Administratíva | | | 395 | 437 | 480 | 480 | 480 |Celkové viazané rozpočtové prostriedky | 93792 | 97189 | 107523 | 109778 | 111369 | 113208 | 115124 |Celkové rozpočtové výdavky | 91322 | 94730 | 104475 | 107920 | 107085 | 107935 | 110314 |z toho: rozšírenie | | | 4397 | 7125 | 9440 | 12146 | 15097 |Horná hranica rozpočtových výdavkov v % HDP | 1,10 % | 1,09 % | 1,10 % | 1,11 % | 1,07 % | 1,05 % | 1,05 % |Marža pre nepredvídané výdavky | 0,17 % | 0,18 % | 0,17 % | 0,16 % | 0,20 % | 0,22 % | 0,22 % |Horná hranica vlastných zdrojov | 1,27 % | 1,27 % | 1,27 % | 1,27 % | 1,27 % | 1,27 % | 1,27 % |--------------------------------------------------


title: Rozhodnutie Rady (SZBP) 2015/442 zo  16. marca 2015 , ktorým sa začína vojenská poradná misia Európskej únie v rámci SBOP v Stredoafrickej republike (EUMAM RCA) a ktorým sa mení rozhodnutie (SZBP) 2015/78

text:
               17.3.2015

               SK

               Úradný vestník Európskej únie

               L 72/39

         ROZHODNUTIE RADY (SZBP) 2015/442
   zo 16. marca 2015,
   ktorým sa začína vojenská poradná misia Európskej únie v rámci SBOP v Stredoafrickej republike (EUMAM RCA) a ktorým sa mení rozhodnutie (SZBP) 2015/78
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 42 ods. 4 a jej článok 43 ods. 2,
   so zreteľom na rozhodnutie Rady (SZBP) 2015/78 z 19. januára 2015 o vojenskej poradnej misii Európskej únie v rámci SBOP v Stredoafrickej republike (EUMAM RCA) (1), a najmä na jeho článok 4,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 19. januára 2015 prijala rozhodnutie (SZBP) 2015/78.

               (2)

               Rada 9. februára 2015 schválila pravidlá nasadenia EUMAM RCA.

               (3)

               Rada 6. marca 2015 schválila plán misie EUMAM RCA.

               (4)

               Politický a bezpečnostný výbor 11. marca 2015 kladne prijal list veliteľa misie odporúčajúci začať misiu EUMAM RCA a plánovaný časový rámec pre vyhlásenie počiatočnej operačnej spôsobilosti EUMAM RCA.

               (5)

               EUMAM RCA by sa mala začať 16. marca 2015.

               (6)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Dánsko sa preto nezúčastňuje na vykonávaní tohto rozhodnutia a teda neprispieva na financovanie tejto misie,

         PRIJALA TOTO ROZHODNUTIE:
   Článok 1
   Vojenská poradná misia Európskej únie v rámci SBOP v Stredoafrickej republike (ďalej len „EUMAM RCA“) sa začína 16. marca 2015.
   Článok 2
   Veliteľ misie EÚ EUMAM RCA sa týmto s okamžitou účinnosťou poveruje začatím vykonávania misie.
   Článok 3
   V článku 4 rozhodnutia (SZBP) 2015/78 sa odsek 2 nahrádza takto:

      „2.   Misia EUMAM RCA sa začne rozhodnutím Rady k dátumu, ktorý odporučí veliteľ misie po schválení plánu misie a, ak je to potrebné, dodatočných pravidiel nasadenia.“

   Článok 4
   Toto rozhodnutie nadobúda účinnosť dňom jeho prijatia.

      V Bruseli 16. marca 2015

            Za Radu

            predsedníčka

         F. MOGHERINI

      (1)  Ú. v. EÚ L 13, 20.1.2015, s. 8.


title: 2013/603/EÚ: Rozhodnutie Európskeho parlamentu zo 17. apríla 2013 o účtovnej závierke Európskej nadácie pre zlepšovanie životných a pracovných podmienok za rozpočtový rok 2011

text:
               16.11.2013

               SK

               Úradný vestník Európskej únie

               L 308/307

         ROZHODNUTIE EURÓPSKEHO PARLAMENTU
   zo 17. apríla 2013
   o účtovnej závierke Európskej nadácie pre zlepšovanie životných a pracovných podmienok za rozpočtový rok 2011
   (2013/603/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej nadácie pre zlepšovanie životných a pracovných podmienok za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskej nadácie pre zlepšovanie životných a pracovných podmienok za rozpočtový rok 2011 spolu s odpoveďami nadácie (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (4), a najmä na jeho článok 16,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0067/2013),

               1.

               schvaľuje účtovnú závierku Európskej nadácie pre zlepšovanie životných a pracovných podmienok za rozpočtový rok 2011;

               2.

               poveruje svojho predsedu, aby postúpil toto rozhodnutie riaditeľovi Európskej nadácie pre zlepšovanie životných a pracovných podmienok, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 174.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 139, 30.5.1975, s. 1.

      (5)  Ú. v. ES L 357, 31.12.2002, s. 72.


title: 2009/762/ES: Rozhodnutie Európskeho parlamentu a Rady zo 16. septembra 2009 o mobilizácii Fondu solidarity EÚ podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení

text:
               17.10.2009

               SK

               Úradný vestník Európskej únie

               L 273/14

      ROZHODNUTIE EURÓPSKEHO PARLAMENTU A RADY

   zo 16. septembra 2009
   o mobilizácii Fondu solidarity EÚ podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
   (2009/762/ES)
   EURÓPSKY PARLAMENT A RADA EURÓPSKEJ ÚNIE,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 26,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (2),
   so zreteľom na návrh Komisie,
   keďže:

               (1)

               Európska únia zriadila Fond solidarity Európskej únie (ďalej len „fond“), aby prejavila solidaritu s obyvateľmi regiónov postihnutých prírodnými katastrofami.

               (2)

               Medziinštitucionálna dohoda zo 17. mája 2006 umožňuje použitie fondu v rámci ročného stropu vo výške 1 miliardy EUR.

               (3)

               Nariadenie (ES) č. 2012/2002 obsahuje ustanovenia, podľa ktorých je možné fond použiť.

               (4)

               Francúzsko predložilo žiadosť o mobilizáciu fondu v súvislosti s prírodnou katastrofou spôsobenou búrkou,

         ROZHODLI TAKTO:
   Článok 1
   V rámci všeobecného rozpočtu Európskej únie na rozpočtový rok 2009 sa mobilizuje Fond solidarity Európskej únie s cieľom poskytnúť prostriedky vo výške 109 377 165 EUR vo viazaných a platobných rozpočtových prostriedkoch.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 16. septembra 2009

            Za Európsky parlament

            predseda

         J. BUZEK

            Za Radu

            predsedníčka

         C. MALMSTRÖM

      (1)  Ú. v. EÚ C 139, 14.6.2006, s. 1.

      (2)  Ú. v. ES L 311, 14.11.2002, s. 3.


title: Rozhodnutie Rady z 28. októbra 2014, ktorým sa vymenúva dánsky člen a dánsky náhradník Výboru regiónov

text:
               30.10.2014

               SK

               Úradný vestník Európskej únie

               L 309/34

         ROZHODNUTIE RADY
   z 28. októbra 2014,
   ktorým sa vymenúva dánsky člen a dánsky náhradník Výboru regiónov

      (2014/747/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh dánskej vlády,
   keďže:

               (1)

               Rada prijala 22. decembra 2009 rozhodnutie 2009/1014/EÚ (1) a 18. januára 2010 rozhodnutie 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015. Pán Marc PERERA CHRISTENSEN bol 8. júla 2014 rozhodnutím Rady 2014/445/EÚ (3) vymenovaný za náhradníka do 25. januára 2015.

               (2)

               V dôsledku skončenia funkčného obdobia pána Sørena PAPEHO POULSENA sa uvoľnilo jedno miesto člena Výboru regiónov.

               (3)

               V dôsledku vymenovania pána Marca PERERA CHRISTENSENA za člena Výboru regiónov sa uvoľní jedno miesto náhradníka,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za člena:

                           —

                           pán Marc PERERA CHRISTENSEN, Anden Viceborgmester, Aarhus City Council

                     a

               b)

               za náhradníka:

                           —

                           pán Martin HULGAARD, Viceborgmester, Municipality of Struer.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 28. októbra 2014

            Za Radu

            predseda

         G. L. GALLETTI

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.

      (3)  Ú. v. EÚ L 201, 10.7.2014, s. 25.


title: 2004/889/ES: Rozhodnutie Rady zo 16. novembra 2004 o uzavretí Dohody medzi Európskym spoločenstvom a vládou Čínskej ľudovej republiky o spolupráci a vzájomnej administratívnej pomoci v colných otázkach

text:
               23.12.2004

               SK

               Úradný vestník Európskej únie

               L 375/19

         ROZHODNUTIE RADY
   zo 16. novembra 2004
   o uzavretí Dohody medzi Európskym spoločenstvom a vládou Čínskej ľudovej republiky o spolupráci a vzájomnej administratívnej pomoci v colných otázkach
   (2004/889/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 133 v spojení s článkom 300 ods. 2 prvým pododsekom prvou vetou,
   so zreteľom na návrh Komisie,
   keďže:

               (1)

               Rada v apríli 1993 prijala rozhodnutie, ktorým poverila Komisiu viesť rokovania v mene Spoločenstva o dohode o spolupráci v colných otázkach s Kanadou, Hongkongom, Japonskom, Kóreou a Spojenými štátmi americkými a ktoré bolo v máji 1997 rozšírené na krajiny ASEAN a Čínu.

               (2)

               Dohoda medzi Európskym spoločenstvom a vládou Čínskej ľudovej republiky o spolupráci a vzájomnej administratívnej pomoci v colných otázkach by mala byť schválená,

         ROZHODLA TAKTO:
   Článok 1
   Dohoda medzi Európskym spoločenstvom a vládou Čínskej ľudovej republiky o spolupráci a vzájomnej administratívnej pomoci v colných otázkach sa týmto schvaľuje v mene Európskeho spoločenstva.
   Znenie dohody je pripojené k tomuto rozhodnutiu.
   Článok 2
   Komisia, ktorej napomáhajú zástupcovia členských štátov zastupuje Spoločenstvo v Spoločnom výbore pre colnú spoluprácu, ktorý bol zriadený podľa článku 21 tejto dohody.
   Článok 3
   Týmto sa predseda Rady poveruje určiť osobu(-y) splnomocnenú(-é) na podpis dohody v mene Spoločenstva a tým vyjadriť súhlas Spoločenstva byť dohodou právne viazané.
   Článok 4
   Predseda Rady v mene Spoločenstva vykoná oznámenie podľa článku 22 dohody (1).

      V Bruseli 16. novembra 2004

            Za Radu

            predseda

         G. ZALM

      (1)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.
   DOHODA
   medzi Európskym spoločenstvom a vládou Čínskej ľudovej republiky o spolupráci a vzájomnej administratívnej pomoci v colných otázkach
   EURÓPSKE SPOLOČENSTVO
   a
   VLÁDA ČÍNSKEJ ĽUDOVEJ REPUBLIKY
   (ďalej len „zmluvné strany“),
   BERÚC DO ÚVAHY dôležitosť obchodných vzťahov medzi Európskym spoločenstvom a Čínou a želajúc si prispieť v obojstrannom záujme zmluvných strán k harmonickému rozvoju týchto vzťahov;
   V PRESVEDČENÍ, že na dosiahnutie tohto cieľa by mal existovať záväzok rozvíjať spoluprácu v colných otázkach;
   VZHĽADOM K rozvoju spolupráce medzi zmluvnými stranami v oblasti colných postupov;
   BERÚC DO ÚVAHY, že činnosti porušujúce colné predpisy, vrátane porušenia práv duševného vlastníctva ohrozujú hospodárske, daňové a obchodné záujmy oboch zmluvných strán, a uznávajúc dôležitosť presného vymerania cla a iných platieb, najmä prostredníctvom správneho uplatňovania predpisov týkajúcich sa colnej hodnoty, pôvodu a nomenklatúrneho zatriedenia;
   V PRESVEDČENÍ, že spoluprácou medzi príslušnými správnymi orgánmi sa môže zvýšiť účinnosť boja proti týmto činnostiam;

         SA DOHODLI TAKTO:
   HLAVA I
   VŠEOBECNÉ USTANOVENIA
   Článok 1
   Vymedzenie pojmov
   Na účely tejto dohody:

               a)

               „colné predpisy“ sú všetky zákony, ustanovenia alebo iné právne záväzné akty Európskeho spoločenstva alebo Čínskej ľudovej republiky, ktoré upravujú dovoz, vývoz, tranzit tovaru a jeho prepustenie do akéhokoľvek iného colného režimu alebo postupu, vrátane opatrení týkajúcich sa zákazov, obmedzení a kontroly;

               b)

               „colný orgán“ je v Čínskej ľudovej republike Všeobecná colná správa Čínskej ľudovej republiky (General administration of Customs) a v Európskom spoločenstve príslušné útvary Komisie Európskych spoločenstiev zodpovedné za colné otázky a colné orgány členských štátov Európskeho spoločenstva;

               c)

               „dožadujúci orgán“ je príslušný colný orgán, ktorý na tento účel určila jedna zo zmluvných strán a ktorý na základe tejto dohody podáva žiadosť o administratívnu pomoc;

               d)

               „dožiadaný orgán“ je príslušný colný orgán, ktorý na tento účel určila jedna zo zmluvných strán a ktorý na základe tejto dohody prijal žiadosť o administratívnu pomoc;

               e)

               „osobné údaje“ sú všetky informácie, ktoré sa týkajú určenej alebo určiteľnej fyzickej osoby;

               f)

               „porušenie colných predpisov“ je porušenie alebo pokus o porušenie colných predpisov;

               g)

               „osoba“ je fyzická osoba alebo právnická osoba;

               h)

               „informácie“ sú spracované, nespracované alebo analyzované údaje, doklady, správy a všetky ďalšie informácie v akejkoľvek forme, vrátane elektronickej, ako aj ich potvrdené alebo overené kópie.

         Článok 2
   Územné uplatňovanie
   Táto dohoda sa uplatňuje na colné územie Čínskej ľudovej republiky na strane jednej a na územia, na ktorých sa uplatňuje Zmluva o založení Európskeho spoločenstva na strane druhej, a to za podmienok stanovených touto zmluvou.
   Článok 3
   Budúce rozšírenie
   Zmluvné strany môžu túto dohodu po vzájomnom súhlase rozšíriť na účely posilnenia úrovne colnej spolupráce v súlade so svojimi colnými predpismi prostredníctvom dohôd týkajúcich sa osobitných oblastí alebo otázok.
   HLAVA II
   ROZSAH PÔSOBNOSTI DOHODY
   Článok 4
   Vykonávanie spolupráce a administratívnej pomoci
   Akúkoľvek spoluprácu a pomoc na základe tejto dohody uskutočňujú zmluvné strany v súlade s ich zákonmi, ustanoveniami a ďalšími právnymi aktmi. Okrem toho vykonáva každá zo zmluvných strán akúkoľvek spoluprácu alebo administratívnu pomoc podľa tejto dohody v rámci svojich právomocí a dostupných prostriedkov.
   Článok 5
   Povinnosti vyplývajúce z ďalších dohôd
   1.   So zreteľom na príslušné právomoci Európskeho spoločenstva a členských štátov ustanovenia tejto dohody:

               a)

               sa nedotýkajú záväzkov, ktoré pre zmluvné strany vyplývajú z iných medzinárodných dohôd alebo dohovorov;

               b)

               sa považujú za ustanovenia doplňujúce dohody o spolupráci a vzájomnej administratívnej pomoci v colných otázkach, ktoré boli alebo môžu byť uzavreté medzi jednotlivými členskými štátmi a Čínskou ľudovou republikou;

               c)

               sa nedotýkajú predpisov Spoločenstva, ktoré upravujú oznamovanie všetkých informácií získaných podľa tejto dohody medzi príslušnými útvarmi Komisie a colnými orgánmi členských štátov a ktoré by mohli mať význam pre Spoločenstvo.

         2.   Bez ohľadu na ustanovenia odseku 1, ustanovenia tejto dohody majú prednosť pred ustanoveniami všetkých dvojstranných dohôd o colnej spolupráci a vzájomnej administratívnej pomoci v colných otázkach, ktoré boli alebo môžu byť uzavreté medzi jednotlivými členskými štátmi a Čínskou ľudovou republikou ak by boli nezlučiteľné s ustanoveniami tejto dohody.
   3.   Pokiaľ ide o otázky týkajúce sa uplatňovania tejto dohody zmluvné strany ich riešenie vzájomne konzultujú v rámci Spoločného výboru pre colnú spoluprácu, ktorý je zriadený podľa článku 21 tejto dohody.
   HLAVA III
   SPOLUPRÁCA V COLNEJ OBLASTI
   Článok 6
   Rozsah spolupráce
   1.   Zmluvné strany sa zaväzujú rozvíjať spoluprácu v colnej oblasti. Snažia sa spolupracovať najmä:

               a)

               vytváraním a udržiavaním komunikačných kanálov medzi svojimi colnými orgánmi s cieľom uľahčiť a zabezpečiť rýchlu výmenu informácií;

               b)

               uľahčovaním účinnej koordinácie medzi svojimi colnými orgánmi;

               c)

               pri každých ďalších administratívnych otázkach týkajúcich sa tejto dohody, ktoré môžu príležitostne vyžadovať spoločnú spoluprácu.

         2.   Zmluvné strany sa zaväzujú vyvíjať činnosti na uľahčovanie obchodu v colnej oblasti s prihliadnutím na činnosť vykonávanú medzinárodnými organizáciami.
   3.   Spolupráca v colnej oblasti podľa tejto dohody zahŕňa všetky oblasti týkajúce sa uplatňovania colných predpisov.
   Článok 7
   Spolupráca v oblasti colných postupov
   Zmluvné strany potvrdzujú svoj záväzok uľahčovať oprávnený pohyb tovaru a na účely vykonania tohto záväzku v súlade s touto dohodou si vymieňajú informácie a odborné znalosti o opatreniach na zlepšenie colných techník, postupov a o informačných systémoch.
   Článok 8
   Technická spolupráca
   Colné orgány zmluvných strán si môžu vzájomne poskytnúť technickú pomoc v colných otázkach, pokiaľ je vzájomne výhodná pre obe strany vrátane:

               a)

               výmeny pracovníkov a odborníkov s cieľom podpory vzájomného porozumenia v oblasti colných predpisov, postupov a metód;

               b)

               odborného výcviku, najmä rozvoja odborných schopností svojich colníkov;

               c)

               výmeny odborných, vedeckých a technických údajov týkajúcich sa colných predpisov a postupov;

               d)

               techník a zlepšených metód týkajúcich sa vybavovania nákladu a cestujúcich;

               e)

               akýchkoľvek všeobecných administratívnych otázok, ktoré môžu príležitostne vyžadovať spoluprácu ich colných správ.

         Článok 9
   Koordinácia v rámci medzinárodných organizácií
   Colné orgány sa usilujú o rozvoj a posilnenie spolupráce v otázkach spoločného záujmu na účely zaujatia koordinovaného stanoviska v prípade ked sú tieto otázky prerokovávané v rámci medzinárodných organizácií.
   HLAVA IV
   VZÁJOMNÁ ADMINISTRATÍVNA POMOC
   Článok 10
   Rozsah pôsobnosti
   1.   Colné orgány si navzájom pomáhajú poskytovaním príslušných informácií, ktoré zabezpečia správne uplatňovanie colných predpisov, ako aj prevenciu, vyšetrovanie a boj proti akémukoľvek porušovaniu colných predpisov.
   2.   Pomoc v colných otázkach podľa tejto dohody sa týka všetkých správnych orgánov zmluvných strán, ktoré sú príslušné na uplatňovanie tejto dohody. Pravidlá pre vzájomnú pomoc v trestných otázkach nie sú touto dohodou dotknuté. Rovnako sa nevzťahuje na informácie získané na základe právomocí vykonávaných na žiadosť súdnych orgánov.
   3.   Táto dohoda sa nevzťahuje na pomoc pri vymáhaní cla, daní alebo pokút, pri zatýkaní alebo zadržaní osôb, pri zaistení alebo zhabaní majetku.
   Článok 11
   Pomoc na dožiadanie
   1.   Na žiadosť dožadujúceho orgánu oznámi dožiadaný orgán všetky príslušné informácie, ktoré mu môžu umožniť zabezpečiť správne uplatňovanie colných predpisov, najmä informácie o zistených alebo plánovaných činnostiach, ktorými sa porušujú, alebo by sa mohli porušiť colné predpisy. Colné orgány si na základe žiadosti oznamujú najmä informácie o činnostiach, ktoré by mohli viesť k trestnej činnosti na území druhej zmluvnej strany, napríklad o nesprávnych colných vyhláseniach alebo osvedčeniach o pôvode, faktúrach alebo iných dokladoch, o ktorých je známe, že sú alebo by mohli byť nesprávne alebo falšované.
   2.   Na základe žiadosti dožiadaný orgán informuje dožadujúci orgán o tom či:

               a)

               sú úradné doklady predložené colnému orgánu dožadujúcej strany s colným vyhlásením o tovare pravé;

               b)

                tovar vyvezený z územia jednej zo zmluvných strán bol riadne dovezený na územie druhej zmluvnej strany, v prípade potreby s upresnením colného režimu uplatneného na tovar;

               c)

                tovar dovezený na územie jednej zo zmluvných strán bol riadne vyvezený z územia druhej zmluvnej strany, v prípade potreby s upresnením colného režimu uplatneného na tovar.

         3.   Na žiadosť dožadujúceho orgánu dožiadaný orgán v rámci svojich zákonov, ustanovení alebo iných právne záväzných aktov prijíma potrebné opatrenia na zabezpečenie osobitného dohľadu nad:

               a)

               osobami, u ktorých existuje dôvodné podozrenie, že sa zúčastňujú alebo by sa mohli zúčastňovať činností, ktorými porušujú colné predpisy;

               b)

               miestami, kde je alebo môže byť tovar uskladnený alebo spracovaný tak, že existuje dôvodné podozrenie, že tento tovar bude použitý v rozpore s colnými predpismi;

               c)

               tovar, ktorý je, alebo ktorý by mohol byť prepravovaný za podmienok, ktoré vyvolávajú dôvodné podozrenie, že je určený na použitie pri konaniach v rozpore s colnými predpismi;

               d)

               dopravnými prostriedkami, ktoré sú alebo môžu byť používané tak, že existuje dôvodné podozrenie, že sú určené na použitie v rozpore s colnými predpismi.

         Článok 12
   Pomoc z vlastného podnetu
   Zmluvné strany si navzájom poskytujú pomoc z vlastnej iniciatívy a v súlade so svojimi zákonmi, ustanoveniami alebo inými právne záväznými aktmi, ak uvážia, že je to potrebné na účely správneho uplatňovania colných predpisov, osobitne v situáciách, ktoré by mohli vážne poškodiť hospodárstvo, verejné zdravie a verejnú bezpečnosť alebo podobný veľmi dôležitý záujem druhej zmluvnej strany, ktoré sa týkajú:

               a)

               činností, ktoré sú, alebo by mohli byť v rozpore s colnými predpismi a ktoré by mohli byť predmetom záujmu druhej zmluvnej strany;

               b)

               nových prostriedkov alebo metód používaných pri porušovaní colných predpisov;

               c)

               tovaru, o ktorom je známe, že je predmetom porušovania colných predpisov;

               d)

               osôb, ktoré sú dôvodne podozrivé, že sa zúčastňujú alebo by sa mohli zúčastňovať činností, ktorými porušujú colné predpisy;

               e)

               dopravných prostriedkov, pri ktorých je dôvodné podozrenie, že boli, sú, alebo by mohli byť používané pri činnostiach, ktorými sa porušujú colné predpisy.

         Článok 13
   Forma a obsah žiadostí o pomoc
   1.   Žiadosti podľa tejto dohody sa predkladajú písomne. Zasielajú sa spolu s dokladmi, ktoré sú potrebné na vybavenie príslušnej žiadosti. Ak to vyžaduje naliehavosť situácie, možno prijať aj ústne žiadosti, ktoré však musia byť bez zbytočného odkladu písomne potvrdené.
   2.   Žiadosti podľa odseku 1 musia obsahovať tieto údaje:

               a)

               formálne potvrdenie dožadujúceho orgánu;

               b)

               požadované opatrenie;

               c)

               predmet a dôvod žiadosti;

               d)

               zákony, ustanovenia alebo iné právne záväzné akty;

               e)

               čo možno najpresnejšie a najúplnejšie údaje o osobách, ktoré sú predmetom úradného zisťovania;

               f)

               súhrn relevantných skutočností a už vykonaných úradných zisťovaní.

         3.   Žiadosti sa vyhotovujú v úradnom jazyku dožiadaného orgánu alebo v jazyku, ktorý je pre tento orgán prijateľný. Táto požiadavka sa nevzťahuje na sprievodné doklady k žiadosti podľa odseku 1.
   4.   Ak žiadosť nezodpovedá uvedeným formálnym požiadavkám, je možné požiadať o jej opravu alebo doplnenie; medzitým je však možné prijať predbežné opatrenia.
   Článok 14
   Vybavovanie žiadostí
   1.   Na účely vybavenia žiadosti o pomoc dožiadaný orgán koná v rámci svojich právomocí a dostupných prostriedkov, ktorými disponuje, ako by konal vo vlastnom mene alebo na žiadosť iných orgánov vlastnej zmluvnej strany poskytnutím informácií, ktoré už má k dispozícii, alebo vykoná alebo zariadi, aby sa vykonalo príslušné úradné zisťovanie.
   2.   Žiadosti o pomoc sa vybavujú v súlade so zákonmi, nariadeniami a inými právne záväznými aktmi zmluvnej strany dožiadaného orgánu.
   3.   V presne vymedzených prípadoch sa riadne splnomocnení úradníci jednej zmluvnej strany môžu so súhlasom druhej zmluvnej strany a za podmienok ňou stanovených zúčastniť na úradných zisťovaniach, ktoré prebiehajú na jej území.
   4.   Ak žiadosť nie je možné vybaviť, dožadujúci orgán je o tejto skutočnosti informovaný bez zbytočného odkladu, pričom sa mu oznámia dôvody, ako aj všetky ďalšie informácie, ktoré dožiadaný orgán považuje za užitočné pre dožadujúci orgán.
   Článok 15
   Forma oznamovania informácií
   1.   Dožiadaný orgán písomne oznámi dožadujúcemu orgánu výsledky úradného zisťovania spolu s relevantnými dokladmi, overenými kópiami a inými správami.
   2.   Tieto informácie môžu byť poskytnuté aj v elektronickej podobe, ktorá sa v prípade potreby bez zbytočného odkladu následne potvrdí písomne.
   Článok 16
   Výnimky z povinnosti poskytnúť pomoc
   1.   Žiadosť o pomoc môže byť odmietnutá alebo podmienená splnením určitých podmienok alebo určitých požiadaviek v prípadoch, ak jedna zo zmluvných strán je názoru, že pomoc poskytnutá podľa tejto dohody by:

               a)

               mohla ohroziť suverenitu Čínskej ľudovej republiky alebo členského štátu Európskeho spoločenstva, ktorý bol požiadaný o poskytnutie pomoci podľa tejto dohody;

               b)

               mohla ohroziť verejný poriadok, bezpečnosť alebo iné podstatné záujmy, najmä v prípadoch uvedených v článku 17 ods. 2 alebo

               c)

                porušila priemyselné, obchodné alebo služobné tajomstvo.

         2.   Pomoc môže dožiadaný orgán odložiť z dôvodu, ak by zasahovala do prebiehajúceho úradného zisťovania, trestného stíhania alebo súdneho konania. V takom prípade dožiadaný orgán prerokuje s dožadujúcim orgánom, či môže byť pomoc poskytnutá spôsobom alebo za podmienok, ktoré môže požadovať dožiadaný orgán.
   3.   Ak dožadujúci orgán požaduje pomoc, ktorú by sám nemohol poskytnúť, ak by o ňu bol požiadaný, upozorní na túto skutočnosť vo svojej žiadosti. Dožiadaný orgán rozhodne o spôsobe, akým takúto žiadosť vybaví.
   4.   V prípadoch uvedených v odsekoch 1 a 2 musí byť rozhodnutie dožiadaného orgánu spolu s odôvodnením bez odkladu oznámené dožadujúcemu orgánu.
   Článok 17
   Výmena informácií a dôvernosť
   1.   Každá informácia v akejkoľvek podobe oznámená na základe tejto dohody má dôverný alebo utajený charakter podľa pravidiel uplatňovaných v každej zo zmluvných strán. Vzťahuje sa na ňu povinnosť zachovávať služobné tajomstvo a požíva ochranu poskytovanú informáciám tohto druhu podľa právnych predpisov zmluvnej strany, ktorá ju prijala a príslušných ustanovení platných pre orgány Spoločenstva.
   2.   Osobné údaje sa môžu vymieňať iba v prípade, ak sa zmluvná strana, ktorá ich má prijať, zaviaže chrániť ich najmenej spôsobom, ktorý sa v tejto oblasti uplatňuje na území zmluvnej strany, ktorá ich môže poskytnúť. Zmluvná strana, ktorá môže poskytnúť informácie, si neuplatní žiadne požiadavky, ktoré by boli prísnejšie, než požiadavky uplatňované na tento typ údajov uplatňované na jej území. Zmluvné strany si navzájom oznamujú informácie o svojich platných predpisoch, prípadne vrátane platných právnych predpisov v členských štátoch Spoločenstva.
   3.   Ustanovenia tejto dohody nebránia použitiu informácií a dokladov, získaných v súlade s touto dohodou ako dôkazu v správnom konaní následne začatom vo vzťahu ku konaniam v rozpore s colnými predpismi. Zmluvné strany môžu preto použiť ako dôkaz vo svojich protokoloch, správach a svedectvách ako aj v priebehu správnych konaní získané informácie a sprístupnené doklady v súlade s ustanoveniami tejto dohody. Takéto použitie sa oznámi príslušnému orgánu, ktorý poskytol tieto informácie alebo sprístupnil tieto doklady.
   4.   Získané informácie sa použijú iba na účely tejto dohody. Pokiaľ si jedna zo zmluvných strán želá použiť takéto informácie na iné účely, musí získať predchádzajúci písomný súhlas orgánu, ktorý ich poskytol. Na takéto použitie sa potom vzťahujú obmedzenia stanovené týmto orgánom.
   5.   Praktické opatrenia na vykonávanie tohto článku stanoví Spoločný výbor pre colnú spoluprácu zriadený podľa článku 21.
   Článok 18
   Znalci a svedkovia
   Úradníka dožiadaného orgánu možno poveriť, aby v rámci udeleného povolenia vystúpil ako znalec alebo svedok v správnom konaní týkajúcom sa záležitostí, na ktoré sa vzťahuje táto dohoda na území druhej zmluvnej strany a môže predložiť predmety, doklady alebo ich overené kópie, ktoré môžu byť potrebné v konaní. V žiadosti musí byť presne uvedené, na ktorý správny orgán sa má úradník dostaviť, v akej veci, na základe akého titulu a v akej funkcii bude úradník vypočutý.
   Článok 19
   Náklady na poskytnutie pomoci
   1.   Zmluvné strany na oboch stranách sa vzdávajú všetkých požiadaviek na náhradu nákladov vzniknutých na základe tejto dohody s výnimkou nákladov na znalcov a svedkov, ako aj na tlmočníkov a prekladateľov, ktorí nie sú zamestnancami štátnych orgánov.
   2.   Ak sa ukáže, že na vybavenie žiadosti sú alebo budú potrebné značné alebo mimoriadne výdavky, zmluvné strany po vzájomnej dohode určia spôsoby a podmienky splnenia žiadosti, ako aj spôsob úhrady nákladov.
   HLAVA V
   ZÁVEREČNÉ USTANOVENIA
   Článok 20
   Vykonávanie
   1.   Vykonávaním tejto dohody sa poverujú colné orgány Komisie Európskych spoločenstiev a tam, kde je to vhodné, členské štáty Európskeho spoločenstva na strane jednej a colné orgány Čínskej ľudovej republiky na strane druhej. Tieto rozhodujú o všetkých praktických opatreniach a dohodách potrebných pre uplatňovanie tejto dohody, pričom berú do úvahy pravidlá platné najmä v oblasti ochrany údajov. Príslušným inštitúciám môžu odporučiť zmeny a doplnenia, ktoré by mali byť podľa ich názoru v tejto dohode vykonané.
   2.   Zmluvné strany navzájom konzultujú a informujú sa o podrobných pravidlách vykonávania tejto dohody v súlade s prijatými ustanoveniami.
   Článok 21
   Spoločný výbor pre colnú spoluprácu
   1.   Zriaďuje sa Spoločný výbor pre colnú spoluprácu, ktorý sa skladá zo zástupcov colných orgánov Čínskej ľudovej republiky a Európskeho spoločenstva. Tento výbor sa bude schádzať na mieste, v termíne a s programom, ktorý bude vzájomne dohodnutý.
   2.   Spoločný výbor pre colnú spoluprácu sa okrem iného zaoberá nasledujúcimi úlohami:

               a)

               dohliada na správne fungovanie dohody;

               b)

               skúma všetky otázky, ktoré vyplývajú z jej uplatňovania;

               c)

               prijíma všetky potrebné opatrenia v oblasti colnej spolupráce v súlade s cieľmi tejto dohody;

               d)

               vymieňa si názory na všetky body spoločného záujmu, ktoré sa týkajú colnej spolupráce, vrátane opatrení, ktoré budú prijaté a ich zdrojov;

               e)

               odporúča riešenia, ktoré majú prispieť k dosiahnutiu cieľov tejto dohody.

         3.   Spoločný výbor pre colnú spoluprácu prijme svoj vlastný rokovací poriadok.
   4.   Spoločný výbor pre colnú spoluprácu v prípade potreby informuje spoločný výbor zriadený podľa článku 15 Dohody o obchodnej a hospodárskej spolupráci medzi Európskym hospodárskym spoločenstvom a Čínskou ľudovou republikou o prebiehajúcich aktivitách na základe tejto dohody.
   Článok 22
   Nadobudnutie platnosti a doba trvania
   1.   Táto dohoda nadobúda platnosť v prvý deň mesiaca, ktorý nasleduje po dni, kedy si zmluvné strany navzájom oznámili ukončenie potrebných postupov na tento účel.
   2.   Každá zo zmluvných strán môže túto dohodu kedykoľvek vypovedať formou písomného oznámenia druhej zmluvnej strane. Výpoveď nadobudne účinnosť tri mesiace odo dňa jej oznámenia druhej zmluvnej strane. Žiadosti o pomoc prijaté pred vypovedaním dohody sa však vybavia v súlade s ustanoveniami tejto dohody.
   Článok 23
   Autentické znenia
   Táto dohoda je vypracovaná v dvoch vyhotoveniach v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, portugalskom, poľskom, slovenskom, slovinskom, španielskom, švédskom, talianskom a čínskom jazyku, pričom všetky znenia majú rovnakú platnosť.

      Na dôkaz toho túto dohodu podpísali riadne splnomocnení zástupcovia.
      V Haara 8. decembra 2004

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de la República Popular China
         Za vládu Činské lidové republiky
         For Folkerepublikken Kinas regering
         Im Namen der Regierung der Volksrepublik China
         Hiina Rahvavabariigi valitsuse nimel
         Για την κυβέρνηση της Λαϊκής Δημοκρατίας της Κίνας
         For the Government of the People's Republic of China
         Pour le gouvernement de la République populaire de Chine
         Per il Governo della Repubblica popolare cinese
         Kīnas Tautas Republikas vārdā
         Kinijos Liaudies Respublikos Vyriausybės vardu
         A Kínai Népköztársaság kormánya részéről
         Voor de Regering van de Volksrepubliek China
         W imieniu rządu Chińskiej Republiki Ludowej
         Pelo Governo da República Popular da China
         Za vládu Činskey ľudovej republiky
         Za Vlado Ljudske republike Kitajske
         Kiinan kansantasavallan hallituksen puolesta
         På Folkrepubliken Kinas regerings vägnar


title: Rozhodnutie správnej rady Europolu z 19. októbra 2005 o prijatí podmienok a postupov, ktoré ustanovil Europol úpravou súm uvedených v prílohe rozhodnutia správnej rady Europolu zo 16. novembra 1999 o daniach, ktoré sa uplatňujú na platy a odmeny vyplácané personálu Europolu v prospech Europolu

text:
               15.11.2005

               SK

               Úradný vestník Európskej únie

               C 282/4

      ROZHODNUTIE SPRÁVNEJ RADY EUROPOLU

   z 19. októbra 2005
   o prijatí podmienok a postupov, ktoré ustanovil Europol úpravou súm uvedených v prílohe rozhodnutia správnej rady Europolu zo 16. novembra 1999 o daniach, ktoré sa uplatňujú na platy a odmeny vyplácané personálu Europolu v prospech Europolu
   (2005/C 282/03)
   SPRÁVNA RADA EUROPOLU,
   so zreteľom na protokol, ktorý bol vypracovaný na základe článku K.3 Zmluvy o založení Európskej únie a článku 41 ods. 3 Dohovoru o Europole o výhodách a imunite Europolu, členov jeho orgánov, zástupcov riaditeľov a zamestnancov Europolu (1) a najmä na článok 10,
   keďže:

               1.

               Dňa 12. októbra 2005 Rada rozhodla upraviť platy a odmeny pre úradníkov Europolu o 0,29 % so spiatočným účinkom od 1. júla 2004.

               2.

               Dňa 19. októbra 2005 správna rada rozhodla zvýšiť sumy uvedené v článku 4 v prílohe rozhodnutia správnej rady zo 16. novembra 1999 (2) o rovnaké percento a od toho istého dátumu ako stanovuje rozhodnutie Rady z 12. októbra 2004 v bode 1.

               3.

               V súlade s tým istým rozhodnutím správnej rady z 10. decembra 2003 by upravené sumy mali byť uverejnené v Úradnom vestníku Európskej únie.

         ROZHODLA NASLEDOVNE:
   Článok 1
   S účinnosťou od 1. júla 2004:

               1.

               Suma uvedená v prvej vete článku 4 v prílohe rozhodnutia správnej rady Europolu zo 16. novembra 1999 sa nahradí sumou 110,24 EUR.

               2.

               Sumy, uvedené v eurách, v tabuľke, ktorá sa nachádza v článku 4 v prílohe rozhodnutia správnej rady Europolu zo 16. novembra 1999 sa nahradia takto:

                           8 % k sumám medzi 110,24 a 1 941,75 EUR

                           10 % k sumám medzi 1 941,76 a 2 674,46 EUR

                           12,5 % k sumám medzi 2 674,47 a 3 065,08 EUR

                           15 % k sumám medzi 3 065,09 a 3 480,86 EUR

                           17,5 % k sumám medzi 3 480,87 a 3 871,51 EUR

                           20 % k sumám medzi 3 871,52 a 4 250,14 EUR

                           22,5 % k sumám medzi 4 250,15 a 4 640,75 EUR

                           25 % k sumám medzi 4 640,76 a 5 019,40 EUR

                           27,5 % k sumám medzi 5 019,41 a 5 410,02 EUR

                           30 % k sumám medzi 5 410,03 a 5 788,67 EUR

                           32,5 % k sumám medzi 5 788,68 a 6 179,29 EUR

                           35 % k sumám medzi 6 179,30 a 6 558,53 EUR

                           40 % k sumám medzi 6 558,54 a 6 949,16 EUR

                           45 % k sumám nad 6 949,17 EUR.

         Článok 2
   Rozhodnutie sa uverejní v Úradnom vestníku Európskej únie.
   Článok 3
   Rozhodnutie nadobudne účinnosť v deň nasledujúci po jeho schválení.

      Vyhotovené v Haagu 19. októbra 2005

         Rob WAINWRIGHT

            predseda správnej rady

      (1)  Ú. v. ES C 221, 19.7.1997, s. 2.

      (2)  Ú. v. ES C 65, 28.2.2001, s. 8.


title: 2010/199/CFSP: Rozhodnutie Rady 2010/199/SZBP z  22. marca 2010 o podpise a uzavretí Dohody medzi Európskou úniou a Čiernou Horou o účasti Čiernej Hory na vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (operácia Atalanta)

text:
               8.4.2010

               SK

               Úradný vestník Európskej únie

               L 88/1

         ROZHODNUTIE RADY 2010/199/SZBP
   z 22. marca 2010
   o podpise a uzavretí Dohody medzi Európskou úniou a Čiernou Horou o účasti Čiernej Hory na vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (operácia Atalanta)
   RADA EURÓPSKEJ ÚNIE,
   so zreteľom na Zmluvu o Európskej únii, najmä na jej článok 37, a na Zmluvu o fungovaní Európskej únie, najmä na jej článok 218 ods. 5 a 6,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 10. novembra 2008 prijala jednotnú akciu 2008/851/SZBP o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1) (operácia Atalanta).

               (2)

               V článku 10 ods. 3 uvedenej jednotnej akcie sa ustanovuje, že podrobné podmienky účasti tretích štátov budú predmetom dohôd, ktoré sa majú uzavrieť v súlade s článkom 37 Zmluvy o Európskej únii.

               (3)

               Po rozhodnutiach Politického a bezpečnostného výboru z 21. apríla 2009 o prijatí príspevkov tretích štátov na operáciu Atalanta (ATALANTA/2/2009) (2) a o zriadení Výboru prispievateľov (ATALANTA/3/2009) (3) sa dojednala dohoda medzi Európskou úniou a Čiernou Horou o účasti Čiernej Hory na vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (operácia Atalanta) (ďalej len „dohoda“).

               (4)

               Táto dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje Dohoda medzi Európskou úniou a Čiernou Horou o účasti Čiernej Hory na vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (operácia Atalanta) (ďalej len „dohoda“).
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Európsku úniu.
   Článok 3
   Predseda Rady vykoná v mene Únie oznámenie podľa článku 10 ods. 1 dohody (4).
   Článok 4
   Toto rozhodnutie nadobúda účinnosť dňom jeho prijatia.
   Článok 5
   Toto rozhodnutie sa uverejní v Úradnom vestníku Európskej únie.

      V Bruseli 22. marca 2010

            Za Radu

            predseda

         M. Á. MORATINOS

      (1)  Ú. v. EÚ L 301, 12.11.2008, s. 33.

      (2)  Ú. v. EÚ L 109, 30.4.2009, s. 52.

      (3)  Ú. v. EÚ L 112, 6.5.2009, s. 9 a dodatok v Ú. v. EÚ L 119, 14.5.2009, s. 40.

      (4)  Deň nadobudnutia platnosti dohody uverejní Generálny sekretariát Rady v Úradnom vestníku Európskej únie.
    ---documentbreak---

               8.4.2010

               SK

               Úradný vestník Európskej únie

               L 88/3

         PREKLAD
   DOHODA
   medzi Európskou úniou a Čiernou Horou o účasti Čiernej Hory na vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (operácia Atalanta)
   EURÓPSKA ÚNIA (EÚ)
   na jednej strane a
   ČIERNA HORA
   na strane druhej,
   ďalej len „strany“,
   BERÚC DO ÚVAHY:
   skutočnosť, že Rada Európskej únie prijala jednotnú akciu 2008/851/SZBP o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1) (operácia Atalanta), zmenenú a doplnenú rozhodnutím Rady 2009/907/SZBP (2),
   skutočnosť, že EÚ pozvala Čiernu Horu k účasti na operácii pod velením EÚ,
   úspešné dokončenie procesu vytvorenia ozbrojených síl a odporúčanie veliteľa operácie EÚ a Vojenského výboru EÚ schváliť účasť ozbrojených síl Čiernej Hory na operácii pod velením EÚ,
   rozhodnutie Politického a bezpečnostného výboru ATALANTA/2/2009 z 21. apríla 2009 o prijatí príspevkov tretích štátov na vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) (3) a rozhodnutie Politického a bezpečnostného výboru ATALANTA/3/2009 z 21. apríla 2009 o zriadení Výboru prispievateľov na vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) (4), pričom obe rozhodnutie boli zmenené a doplnené rozhodnutím Politického a bezpečnostného výboru ATALANTA/7/2009 (5),
   rozhodnutie Čiernej Hory z 13. augusta 2009 o účasti na operácii Atalanta,
   SA DOHODLI TAKTO:
   Článok 1
   Účasť na operácii
   1.   Čierna Hora sa pripája k jednotnej akcii 2008/851/SZBP o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (operácia Atalanta), zmenenej a doplnenej rozhodnutím 2009/907/SZBP, a ku každému ďalšiemu rozhodnutiu, ktorým Rada Európskej únie rozhodne o predĺžení operácie, v súlade s ustanoveniami tejto dohody a akýmikoľvek požadovanými vykonávacími opatreniami.
   2.   Príspevok Čiernej Hory k námorným silám pod vedením Európskej únie (EUNAVFOR) sa nedotýka autonómie rozhodovania Európskej únie.
   3.   Čierna Hora zabezpečí, že jej ozbrojené sily a personál, ktorí sa zúčastňujú operácie Atalanta, budú vykonávať svoju misiu v súlade:

               —

               s jednotnou akciou 2008/851/SZBP a prípadnými následnými zmenami a doplneniami,

               —

               s operačným plánom,

               —

               s akýmikoľvek vykonávacími opatreniami.

         4.   Ozbrojené sily a personál, ktorých vysiela Čierna Hora, plnia svoje povinnosti a konajú výhradne v záujme operácie Atalanta.
   5.   Čierna Hora včas informuje veliteľa operácie EÚ o akejkoľvek zmene svojej účasti na operácii.
   Článok 2
   Postavenie ozbrojených síl
   1.   Postavenie ozbrojených síl a personálu, ktorých na operáciu Atalanta vysiela Čierna Hora, sa riadi dohodou o postavení ozbrojených síl uzavretou medzi Európskou úniou a Somálskom, Džibuti alebo ktoroukoľvek inou krajinou v regióne, s ktorou sa takáto dohoda uzavrie na účely tejto operácie, alebo jednostranným vyhlásením o postavení ozbrojených síl vydaným Keňou, Seychelami alebo ktoroukoľvek inou krajinou v regióne, ktorá takéto vyhlásenie vydá na účely tejto operácie.
   2.   Postavenie ozbrojených síl a personálu vyslaných na veliteľstvo alebo k veliteľským zložkám umiestneným mimo oblasti spoločnej operácie sa riadi dojednaniami medzi hostiteľským štátom veliteľstva a dotknutými veliteľskými zložkami a Čiernou Horou.
   3.   Bez toho, aby boli dotknuté dohody a vyhlásenia o postavení ozbrojených síl uvedené v odsekoch 1 a 2, Čierna Hora uplatňuje súdnu právomoc nad svojimi ozbrojenými silami a personálom, ktorý sa zúčastňuje na operácii Atalanta.
   4.   Čierna Hora je zodpovedná za prejednanie každej sťažnosti súvisiacej s účasťou na operácii Atalanta, ktorú predloží niektorý z príslušníkov jej ozbrojených síl alebo personálu alebo ktorá sa ich týka. Čierna Hora je zodpovedná za začatie konania, najmä súdneho alebo disciplinárneho, proti ktorémukoľvek príslušníkovi svojich ozbrojených síl alebo personálu v súlade so svojimi zákonmi a právnymi predpismi.
   5.   Čierna Hora sa zaväzuje vydať vyhlásenie o vzdaní sa nárokov na náhradu škody voči ktorémukoľvek štátu, ktorý sa zúčastňuje operácie Atalanta, a zaväzuje sa tak urobiť pri podpisovaní tejto dohody.
   6.   Členské štáty Európskej únie sa zaväzujú vydať vyhlásenie o vzdaní sa nárokov na náhradu škody v súvislosti s účasťou Čiernej Hory na operácii Atalanta a zaväzujú sa urobiť tak pri podpisovaní tejto dohody.
   Článok 3
   Podmienky odovzdávania zatknutých a zadržaných osôb na účely ich stíhania
   Ak Čierna Hora uplatňuje súdnu právomoc nad osobami, ktoré spáchali pirátske činy alebo ozbrojenú lúpež vo výsostných vodách pobrežného štátu v rámci oblasti operácie alebo sú podozrivé zo spáchania takýchto činov, odovzdávanie osôb zatknutých na účely ich stíhania a zadržaných EUNAVFOR-om a zaisteného majetku zadržiavaného EUNAVFOR-om zo strany EUNAVFOR-u Čiernej Hore sa uskutočňuje za podmienok uvedených v prílohe II, ktorá tvorí neoddeliteľnú súčasť tejto dohody.
   Článok 4
   Utajované skutočnosti
   1.   Čierna Hora prijme vhodné opatrenia s cieľom zabezpečiť, aby utajované skutočnosti EÚ boli chránené v súlade s bezpečnostnými nariadeniami Rady Európskej únie, ktoré sa ustanovujú v rozhodnutí Rady 2001/264/ES z 19. marca 2001 prijímajúce bezpečnostné nariadenia Rady (6), a v súlade s ďalšími usmerneniami vydanými príslušnými orgánmi vrátane veliteľa operácie EÚ.
   2.   V prípade, ak EÚ a Čierna Hora uzavreli dohodu o bezpečnostných postupoch pri výmene utajovaných skutočností, ustanovenia tejto dohody sa uplatňujú v kontexte operácie Atalanta.
   Článok 5
   Hierarchia velenia
   1.   Všetci príslušníci ozbrojených síl a personál, ktorí sa zúčastňujú operácie Atalanta, zostávajú v plnom rozsahu pod velením svojich vnútroštátnych orgánov.
   2.   Vnútroštátne orgány odovzdajú operačné a taktické velenie a/alebo riadenie svojich ozbrojených síl a personálu veliteľovi operácie EÚ. Veliteľ operácie EÚ má právo delegovať svoju právomoc.
   3.   Čierna Hora má vo vzťahu k bežnému riadeniu operácie rovnaké práva a povinnosti ako členské štáty Európskej únie, ktoré sa jej zúčastňujú.
   4.   Po porade s Čiernou Horou môže veliteľ operácie EÚ kedykoľvek požiadať o stiahnutie príspevku Čiernej Hory.
   5.   Čierna Hora vymenuje vysokého vojenského zástupcu (VVZ), ktorý bude zastupovať jej národný kontingent v operácii Atalanta. VVZ konzultuje s veliteľom ozbrojených síl EÚ všetky záležitosti, ktoré majú na operáciu vplyv, a zodpovedá za každodennú disciplínu v kontingente.
   Článok 6
   Finančné aspekty
   1.   Čierna Hora znáša všetky náklady spojené so svojou účasťou na operácii, pokiaľ tieto náklady nepodliehajú spoločnému financovaniu, ako je ustanovené v právnych nástrojoch uvedených v článku 1 ods. 1 tejto dohody, ako aj v rozhodnutí Rady 2008/975/SZBP z 18. decembra 2008, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena) (7).
   2.   Operácia Atalanta poskytne logistickú podporu čiernohorskému kontingentu na základe náhrady nákladov za podmienok stanovených vo vykonávacích dojednaniach uvedených v článku 7. Za administratívne riadenie súvisiacich výdavkov zodpovedá Athena.
   3.   V prípade úmrtia, úrazu, straty alebo škody spôsobenej fyzickým alebo právnickým osobám zo štátu/štátov, na území ktorého/ktorých operácia prebieha, zaplatí Čierna Hora, ak sa preukáže jej zodpovednosť, náhradu škody za podmienok uvedených v prípadnej dohode o postavení ozbrojených síl, ako sa uvádza v článku 2 ods. 1 tejto dohody.
   Článok 7
   Vykonávacie dojednania k dohode
   Vysoký predstaviteľ Únie pre zahraničné veci a bezpečnostnú politiku alebo veliteľ operácie EÚ a príslušné orgány Čiernej Hory uzavrú všetky potrebné technické a správne dojednania na vykonávanie tejto dohody.
   Článok 8
   Neplnenie záväzkov
   Ak si jedna zo strán neplní svoje záväzky ustanovené v predchádzajúcich článkoch, druhá strana má právo túto dohodu vypovedať formou oznámenia s jednomesačnou výpovednou lehotou.
   Článok 9
   Urovnávanie sporov
   Spory týkajúce sa výkladu alebo vykonávania tejto dohody sa medzi stranami riešia diplomatickou cestou.
   Článok 10
   Nadobudnutie platnosti
   1.   Táto dohoda nadobúda platnosť prvým dňom prvého mesiaca po tom, ako si strany vzájomne oznámia ukončenie vnútorných postupov potrebných na tento účel.
   2.   Táto dohoda sa predbežne vykonáva od dátumu podpisu.
   3.   Táto dohoda ostáva v platnosti, kým Čierna Hora prispieva na operáciu.
   4.   Ukončenie tejto dohody nebude mať vplyv na žiadne výhody alebo povinnosti vyplývajúce z vykonávania tejto dohody pred jej ukončením vrátane výhod pre odovzdané osoby, pokiaľ sú držané vo väzbe alebo stíhané Čiernou Horou.
   Po ukončení operácie môže všetky výhody EUNAVFOR-u uvedené v prílohe k tejto dohode vykonávať akákoľvek osoba alebo subjekt, ktoré určí štát vykonávajúci predsedníctvo Rady EÚ. Určenou osobou alebo subjektom môže byť okrem iného diplomatický zástupca alebo konzulárny úradník tohto štátu pre Čiernu Horu. Po ukončení operácie sa všetky oznámenia, ktoré sa podľa tohto nástroja majú predkladať EUNAVFOR-u, budú predkladať štátu vykonávajúcemu predsedníctvo Rady EÚ.

      V Bruseli dvadsiateho štvrtého marca dvetisícdesať v dvoch origináloch v anglickom jazyku.

            Za Európsku úniu

            Za Čiernu Horu

      (1)  Ú. v. EÚ L 301, 12.11.2008, s. 33, korigendum v Ú. v. EÚ L 253, 25.9.2009, s. 18.

      (2)  Ú. v. EÚ L 322, 9.12.2009, s. 27.

      (3)  Ú. v. EÚ L 109, 30.4.2009, s. 52.

      (4)  Ú. v. EÚ L 112, 6.5.2009, s. 9 a dodatok v Ú. v. EÚ L 119, 14.5.2009, s. 40.

      (5)  Ú. v. EÚ L 270, 15.10.2009, s. 19.

      (6)  Ú. v. EÚ L 101, 11.4.2001, s. 1.

      (7)  Ú. v. EÚ L 345, 23.12.2008, s. 96.
   PRÍLOHA

      USTANOVENIA O PODMIENKACH A SPÔSOBOCH ODOVZDÁVANIA OSÔB PODOZRIVÝCH ZO SPÁCHANIA PIRÁTSKYCH ČINOV ALEBO OZBROJENÝCH LÚPEŽÍ VO VÝSOSTNÝCH VODÁCH POBREŽNÉHO ŠTÁTU V RÁMCI OBLASTI OPERÁCIE A ZADRŽANÝCH NÁMORNÝMI SILAMI POD VEDENÍM EURÓPSKEJ ÚNIE (EUNAVFOR) A ZAISTENÉHO MAJETKU ZADRŽIAVANÉHO EUNAVFOR-OM ZO STRANY EUNAVFOR-U ČIERNEJ HORE, A O PODMIENKACH ZAOBCHÁDZANIA S NIMI PO ICH ODOVZDANÍ

   1.   Vymedzenie pojmov

   Na účely tejto dohody:

               a)

               „pirátstvo“ je pirátstvo, ako sa vymedzuje v článku 101 dohovoru UNCLOS;

               b)

               „ozbrojená lúpež“ je čin vymedzený v písmene a) a spáchaný vo výsostných vodách pobrežného štátu v rámci oblasti operácie;

               c)

               „odovzdaná osoba“ je každá osoba, ktorá je podozrivá z toho, že má v úmysle spáchať, že pácha alebo že spáchala pirátske činy alebo ozbrojené lúpeže, odovzdaná EUNAVFOR-om Čiernej Hore podľa tejto dohody.

         2.   Všeobecné zásady

               a)

               Čierna Hora môže na žiadosť EUNAVFOR-u akceptovať odovzdávanie osôb zadržaných EUNAVFOR-om v súvislosti s pirátstvom alebo ozbrojenou lúpežou, ako aj súvisiaceho majetku zaisteného EUNAVFOR-om, a odovzdá takéto osoby a majetok na účely vyšetrovania a stíhania svojim príslušným orgánom.

               b)

               EUNAVFOR bude pri postupovaní podľa tejto dohody odovzdávať osoby len príslušným orgánom presadzovania práva Čiernej Hory.

               c)

               Čierna Hora potvrdzuje, že s osobami odovzdanými podľa týchto ustanovení bude pred odovzdaním, ako aj po ňom, zaobchádzať humánne a v súlade s medzinárodnými záväzkami v oblasti ľudských práv vrátane zákazu mučenia a krutého, neľudského a ponižujúceho zaobchádzania alebo trestania, zákazu svojvoľného zadržiavania a v súlade s požiadavkami zabezpečenia spravodlivého procesu.

         3.   Zaobchádzanie s odovzdanými osobami, ich stíhanie a ich súdne konanie

               a)

               S každou odovzdanou osobou sa zaobchádza humánne a nevystavuje sa mučeniu alebo krutému, neľudskému alebo ponižujúcemu zaobchádzaniu alebo trestaniu, poskytne sa jej primerané ubytovanie a strava, prístup k lekárskej starostlivosti a bude mať možnosť vykonávať náboženské úkony.

               b)

               Každá odovzdaná osoba sa ihneď predvedie pred sudcu alebo iného úradníka splnomocneného zákonom na výkon súdnej právomoci, ktorý bezodkladne rozhodne o zákonnosti zadržania odovzdanej osoby a nariadi jej prepustenie, ak je zadržiavaná nezákonne.

               c)

               Každá odovzdaná osoba má právo na to, aby bola súdená v primeranej lehote alebo bola prepustená.

               d)

               Každá odovzdaná osoba má pri rozhodovaní o akomkoľvek trestnom obvinení proti nej právo na to, aby jej záležitosť bola spravodlivo a verejne prejednaná príslušným, nezávislým a nestranným súdom zriadeným zákonom.

               e)

               Každá odovzdaná osoba obvinená z trestného činu sa považuje za nevinnú, pokým sa jej vina nepreukáže zákonným spôsobom.

               f)

               Každá odovzdaná osoba má pri rozhodovaní o akomkoľvek trestnom obvinení proti nej a pri uplatňovaní plnej rovnoprávnosti právo na tieto minimálne záruky:

                           1.

                           byť okamžite a v jazyku, ktorému rozumie, podrobne oboznámená s povahou a dôvodom obvinenia proti nej;

                           2.

                           mať primeraný čas a možnosti na prípravu svojej obhajoby a komunikovať s právnym zástupcom podľa vlastnej voľby;

                           3.

                           byť súdená bez zbytočného odkladu;

                           4.

                           byť súdená v jej prítomnosti a obhajovať sa osobne alebo prostredníctvom právnej pomoci podľa vlastnej voľby, byť informovaná o práve na právnu pomoc, ak právnu pomoc nemá, a mať právnu pomoc, ktorá sa jej pridelí vždy, ak si to vyžadujú záujmy spravodlivosti, a ktorá sa jej poskytne bez toho, aby ju musela uhradiť, ak nemá dostatok prostriedkov na jej zaplatenie;

                           5.

                           mať možnosť preskúmať alebo nechať preskúmať všetky dôkazy proti nej vrátane miestoprísažných vyhlásení svedkov, ktorí vykonali zatknutie, a zabezpečiť predvolanie a výsluch svedkov v jej prospech za rovnakých podmienok ako svedkov v jej neprospech;

                           6.

                           mať bezplatnú pomoc tlmočníka, ak nerozumie jazyku používanému pred súdom alebo týmto jazykom nehovorí;

                           7.

                           nemusieť svedčiť proti sebe alebo priznať vinu.

               g)

               Každá odovzdaná osoba odsúdená za trestný čin má právo na preskúmanie rozsudku a trestu vyšším súdom alebo na odvolanie sa proti tomuto rozsudku a trestu na vyššom súde v súlade s právnymi predpismi Čiernej Hory.

               h)

               Čierna Hora neodovzdá žiadnu odovzdanú osobu žiadnemu inému štátu na účely vyšetrovania alebo stíhania bez predchádzajúceho písomného súhlasu zo strany EUNAVFOR-u.

         4.   Trest smrti

   Žiadna odovzdaná osoba nebude odsúdená k trestu smrti, nebude jej hroziť trest smrti, ani sa pre ňu nebude navrhovať trest smrti.
   5.   Záznamy a oznámenia

               a)

               O každom odovzdaní sa vystaví príslušný dokument podpísaný zástupcom EUNAVFOR-u a zástupcom príslušných orgánov presadzovania práva Čiernej Hory.

               b)

               EUNAVFOR poskytne Čiernej Hore záznamy o zadržaní každej odovzdanej osoby. Tieto záznamy budú podľa možnosti obsahovať údaje o fyzickom stave odovzdanej osoby počas jej zadržiavania, o čase jej odovzdania orgánom Čiernej Hory, dôvodoch jej zadržania, čase a mieste začiatku jej zadržiavania a všetkých rozhodnutiach, ktoré sa prijali v súvislosti s jej zadržaním.

               c)

               Čierna Hora je zodpovedná za vedenie presnej evidencie akejkoľvek odovzdanej osoby, okrem iného vrátane záznamov o akomkoľvek zaistenom majetku, fyzickom stave týchto osôb, mieste jeho zadržiavania, akýchkoľvek obvineniach vznesených proti nim a akýchkoľvek významných rozhodnutiach prijatých v priebehu ich stíhania a súdneho konania.

               d)

               Tieto záznamy budú na písomné požiadanie, ktoré sa má podať Ministerstvu zahraničných vecí Čiernej Hory, dostupné zástupcom EÚ a EUNAVFOR-u.

               e)

               Čierna Hora okrem toho oznámi EUNAVFOR-u miesto zadržiavania každej osoby odovzdanej podľa tejto dohody, akékoľvek zhoršenie jej fyzického stavu a akékoľvek výpovede týkajúce sa údajného nesprávneho zaobchádzania. Zástupcovia EÚ a EUNAVFOR-u budú mať prístup ku všetkým osobám odovzdaným podľa tejto dohody, kým tieto osoby budú vo väzbe, a budú oprávnené klásť im otázky.

               f)

               Národným a medzinárodným humanitárnym agentúram sa na ich žiadosť umožní navštíviť osoby odovzdané podľa tejto dohody.

               g)

               Aby sa zabezpečilo, že EUNAVFOR bude schopný poskytnúť Čiernej Hore včasnú pomoc pri predvolávaní svedkov z EUNAVFOR-u a poskytovaní príslušných dôkazov, Čierna Hora oznámi EUNAVFOR-u svoj zámer začať súdne trestné konania proti akejkoľvek odovzdanej osobe a harmonogram pre predloženie dôkazov a ich vykonávanie.

         6.   Pomoc poskytovaná EUNAVFOR-om

               a)

               EUNAVFOR poskytne Čiernej Hore v rámci svojich prostriedkov a kapacít každú možnú pomoc na účely vyšetrovania a stíhania odovzdaných osôb.

               b)

               EUNAVFOR najmä:

                           1.

                           odovzdá záznamy o zadržaní vypracované podľa bodu 5 písm. b) týchto ustanovení;

                           2.

                           spracuje každý dôkaz v súlade s požiadavkami príslušných orgánov Čiernej Hory dohodnutými v rámci vykonávacích dojednaní uvedených v bode 8;

                           3.

                           bude sa usilovať o predloženie výpovedí svedkov alebo miestoprísažných vyhlásení zo strany personálu EUNAVFOR-u zapojeného do udalostí súvisiacich s odovzdaním osôb podľa týchto ustanovení;

                           4.

                           odovzdá celý príslušný zaistený majetok zadržiavaný EUNAVFOR-om.

         7.   Vzťah k iným právam odovzdaných osôb

   Žiadne z týchto ustanovení nemá za cieľ odchýliť sa alebo byť vykladaný ako odchyľujúci sa od práv, ktoré odovzdaná osoba môže mať podľa uplatniteľného vnútroštátneho alebo medzinárodného práva, ani sa nesmie tak chápať.
   8.   Vykonávacie dojednania

               a)

               Na účely vykonávania týchto ustanovení sa môžu operačné, správne a technické otázky upraviť vykonávacími dojednaniami, ktoré schvália príslušné orgány Čiernej Hory na jednej strane a príslušné orgány EÚ, ako aj príslušné orgány štátov poskytujúcich národný kontingent EUNAVFOR-u na strane druhej.

               b)

               Vykonávacie dojednania sa môžu okrem iného vzťahovať na:

                           1.

                           určenie príslušných orgánov presadzovania práva Čiernej Hory, ktorým EUNAVFOR odovzdá osoby;

                           2.

                           väzenské zariadenia, v ktorých odovzdané osoby budú zadržiavané;

                           3.

                           zaobchádzanie s dokumentmi vrátane tých, ktoré sa týkajú zhromažďovania dôkazov odovzdávaných príslušným orgánom presadzovania práva Čiernej Hory po odovzdaní osoby;

                           4.

                           kontaktné miesta na predloženie oznámení;

                           5.

                           formuláre, ktoré sa majú používať pri odovzdávaniach.


title: Rozhodnutie Rady z 19. apríla 2004, ktorým sa mení a dopĺňa článok 35 ods. 1 a ods. 2 rokovacieho poriadku Súdu prvého stupňa Európskych spoločenstiev

text:
Dôležité právne oznámenie

|

32004D0406

Úradný vestník L 132 , 29/04/2004 S. 0003 - 0004

		Rozhodnutie Radyz 19. apríla 2004,ktorým sa mení a dopĺňa článok 35 ods. 1 a ods. 2 rokovacieho poriadku Súdu prvého stupňa Európskych spoločenstiev(2004/406/ES, Euratom)RADA EURÓPSKEJ ÚNIE,so zreteľom na článok 64 Protokolu o štatúte Súdneho dvora,v súlade s postupom uvedeným v druhom odseku článku 245 Zmluvy o založení Európskeho spoločenstva a v druhom odseku článku 160 Zmluvy o založení Európskeho spoločenstva uhlia a ocele,so zreteľom na žiadosť Súdneho dvora z 3. decembra 2003,so zreteľom na stanovisko Európskeho parlamentu z 30. marca 2004,so zreteľom na stanovisko Komisie z 1. marca 2004,keďže:(1) Nadobudnutím účinnosti Zmluvy o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii [1], boli pridané do zoznamu jazykov v prípade článku 35 ods. 1 rokovacieho poriadku Súdu prvého stupňa Európskych spoločenstiev jazyky a to menovite český, estónsky, maďarský, lotyšský, litovský, maltský, poľský, slovenský a slovinský jazyk.(2) V dôsledku nového pridelenia jurisdikcie s ohľadom na priame opatrenia medzi Súdnym dvorom a Súdom prvého stupňa ustanovených v Zmluve z Nice, je vhodné, ak je jedným z účastníkov konania inštitúcia, ustanoviť pravidlo výberu jazyka pred konaním Súdu prvého stupňa,ROZHODLA TAKTO:Článok 1Rokovací poriadok Súdu prvého stupňa Európskych spoločenstiev z 2. mája 1991 (Ú. v. ES L 136, 30.5.1991, s. 1) zmenený a doplnený 15. septembra 1994 (Ú. v. ES L 249, 24.9.1994, s. 17), 17. februára 1995 (Ú. v. ES L 44, 28.2.1995, s. 64), 6. júla 1995 (Ú. v. ES L 172, 22.7.1995, s. 3), 12. marca 1997 (Ú. v. ES L 103, 19.4.1997, s. 6, korigendum: Ú. v. ES L 351, 23.12.1997, s. 72), 17. mája 1999 (Ú. v. ES L 135, 29.5.1999, s. 92), 6. decembra 2000 (Ú. v. ES L 322, 19.12.2000, s. 4) a 21. mája 2003 (Ú. v. EÚ L 147, 14.6.2003, s. 22) sa mení a dopĺňa takto:1. Článok 35 ods. 1 sa nahrádza takto:"Jazykom konania môže byť český, dánsky, holandský, anglický, estónsky, fínsky, francúzsky, nemecký, grécky, maďarský, írsky, taliansky, lotyšský, litovský, maltský, poľský, portugalský, slovenský, slovinský, španielsky alebo švédsky jazyk."2. V článku 35 ods. 2:- sa vkladá nové písmeno takto:- "a) ak je odporca členský štát alebo fyzická alebo právnická osoba z niektorého členského štátu, jazyk konania by mal byť úradný jazyk tohto štátu; ak má štát viacero úradných jazykov, strana si medzi nimi môže vybrať,"- pôvodné písmená a) a b) sú písmenami b) a c),- v písmene c) sa slová "podľa písmena a)" nahrádzajú slovami "podľa písmena b)".Článok 2Bod 1 článku 1 nadobúda účinnosť v rovnakom čase ako Zmluva o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii. Bod 2 článku 1 nadobúda účinnosť v prvý deň druhého mesiaca po uverejnení tohto rozhodnutia.Texty rokovacieho poriadku Súdu prvého stupňa v českom, estónskom, maďarskom, lotyšskom, litovskom, maltskom, poľskom, slovenskom a slovinskom jazyku budú prijaté po nadobudnutí účinnosti zmluvy uvedenej v prvom pododseku.V Bruseli 19. apríla 2004Za RadupredsedaB. Cowen[1] Ú. v. EÚ L 236, 23.9.2003, s. 17.--------------------------------------------------